На основу члана 123. Закона о социјалној заштити („Службени гласник РС“, број 24/2011 и 117/2022-одлука УС) и члана 40. Статута општине Косјерић („Службени лист општине Косјерић“, број 3/19), Скупштина општине Косјерић на седници одржаној дана \_\_\_\_\_\_\_\_\_\_2025. године донела је

**РЕШЕЊЕ О ИЗМЕНИ**

**РЕШЕЊА О ИМЕНОВАЊУ ПРЕДСЕДНИКА И ЧЛАНОВА УПРАВНОГ ОДБОРА ЦЕНТРА ЗА СОЦИЈАЛНИ РАД КОСЈЕРИЋ**

I

Решење о именовању председника и чланова Управног одбора Центра за социјални рад Косјерић број: 022-17/2021 ( Сл.лист општине Косјерић број 12/21), мења се тако што:

1.**КОНСТАТУЈЕ** се да је досадашњи председник Управног одбора Центра за социјални рад Косјерић- Светлана Стефановић, поднела оставку на ову функцију а уместо ње на место председника Управног одбора Центра за социјални рад Косјерић **ИМЕНУЈЕ** се Милена Петровић из Косјерића.

2. **РАЗРЕШАВА** се дужности члан Управног одбора Центра за социјални рад Косјерић -Драгица Радевић због престанка радног односа, а уместо ње на место члана Управног одбора Центра за социјални рад Косјерић, из реда запослених, **ИМЕНУЈЕ** се Сандра Филиповић из Дубнице, општина Косјерић.

II

У свему осталом ово Решење остаје непромењено.

III

Председник и члан Управног одбора Центра за социјални рад Косјерић именује се на период до истека мандата Управног одбора Центра за социјални рад Косјерић.

IV

Решење ступа на снагу даном доношења и биће објављено у Службеном листу општине Косјерића.

Број: 022-17/2021

Датум\_\_\_\_\_\_\_\_\_\_\_2025. године

**ПРЕДСЕДНИК СКУПШТИНЕ ОПШТИНЕ**

Татјана Коковић

*Образложење*

Решењем о именовању председника и чланова Управног одбора Центра за социјални рад Косјерић број 022-17/2021 ( Сл.лист општине Косјерић број 12/219) за председника Управног одбора Центра за социјални рад Косјерић именована је Светлани Стефановић из Косјерића, а за члана Драгица Радевић, радник Центра за социјални рад Косјерић.

Дана 20.02.2025. године Светлани Стефановић је поднела писмену оставку на место председника Управног одбора Центра за социјални рад Косјерић из личних разлога, а Драгици Радевић је престао радни однос и самим тим основ за чланство.

Оставка и разрешење је констатовано на седници Скупштине општине Косјерић одржаној дана \_\_\_\_\_2025. године.

Из горе наведених разлога било је неопходно именовати новог председника и члана Управног одбора Центра за социјални рад Косјерић

Центар за социјални рад Косјерић, дописом број: 551-14-509/2025 од 20.02.2025.године је покренуо процедуру за разрешење и именовање новог члана и предложио, да се уместо досадашњег члана Драгице Радевић испред реда запослених именује Сандра Филиповић, мастер правник из Дубнице, општина Косјерић, запослена у Центру за социјални рад Косјерић на радном месту- стручни сарадник за управно правне послове.

Општина Косјерић је за председника Управног одбора Центра за социјални рад Косјерић уместо Светлане Стефановић предложила Милена Петровић из Косјерића.

Из горе наведеног, одлучено је као у диспозитиву.