На основу члан 32. став 1. тачка 20. Закона о локалној самоуправи („Сл. гласник РС, број 129/07, 83/14 и др.закон, 101/16-и др.закон, 47/18 и 111/21) члана 40. став 1. тачка 70. Статута општине Косјерић (Сл. лист општине Косјерић, број 3/19) и Одлуке о буџету општине Косјерић за 2025. годину (Сл.лист општине Косјерић, број 16/24), Скупштина општине Косјерић, на седници одржаној дана \_\_\_\_\_\_\_\_\_2025. године, донела је:

**ОДЛУКУ О ОДОБРАВАЊУ РЕФУНДАЦИЈЕ ТРОШКОВА ИЗДАВАЊА ЛИЧНИХ ДОКУМЕНАТА ГРАЂАНА-ЗАМЕНА ДОКУМЕНАТА ГРАЂАНА НАСЕЉЕНИХ МЕСТА ГОРЊА И ДОЊА ПОЛОШНИЦА**

Члан 1.

Одобрава се рефундација замене личних докумената (лична карта, пасош, саобраћајна и возачка дозвола) грађанима Горње и Доње Полошнице који су прибавили документа у периоду од 07.11.2019. године до дана доношења Измене и допуне одлуке о границама насељених места Горња и Доња Полошница број 951-2/2024 од 05.02.2025. године.

Члан 2.

Рефундација ће се вршити на основу достављених доказа о плаћеним трошковима за сваког грађанина појединачно.

Члан 3.

Ова одлука ступа на снагу даном доношења и биће објављена у Службеном листу општине Косјерић.

400-14 /2025

­­­­­­ \_\_\_\_\_\_ 2025. године

**ПРЕДСЕДНИК СКУПШТИНЕ ОПШТИНЕ**

**Татјана Коковић**

**О б р а з л о ж е њ е**

Одлуком о допуни одлуке о утврђивању назива улица, тргова и заселака на територији општине Косјерић број 015-1/2018 од 07.11.2019. године направљена је грешка тако што су улице које треба да припадају насељеном месту Горња Полошница припале насељеном месту Доња Полошница и обратно.

Због ове грешке уследиле су бројне притужбе грађана због тога што су грађани који живе у насељеном месту Горња Полошница позивани на гласање у насељено место Доња Полошница и обратно.

Да би се отклонила ова грешка Скупштина општине Косјерић је најпре донета Одлуку о границама насељених места Горња и Доња Полошница број 951-2/2024 од 23.12.2024. године а након тога и Измену и допуну одлуке о границама насељених места Горња и Доња Полошница број 951-2/2024 од 05.02.2025. године.

Имајући у виду да је један број грађана насељених места Горња и Доња Полошница у периоду од 07.11.2019. године, када је донета Одлука о допуни одлуке о утврђивању назива улица, тргова и заселака на територији општине Косјерић, па до доношења Одлуке о измени и допуни одлуке о границама насељених места Горња и Доња Полошница од 05.02.2025. године вршио замену личних докумената. Доношењем Измене и допуне одлуке о границама насељених места Горња и Доња Полошница ти грађани ће да имају нове трошкове око замене личних докумената, а без своје кривице.

Због свега изнетог било је нужно да се донесе ова Одлука.

Обрађивач

Гордана Гвозденовић