**ПРОГРАМ РАДА ЦЕНТРА ЗА СОЦИЈАЛНИ РАД КОСЈЕРИЋ ЗА**

**2025. ГОДИНУ**

**ЈАНУАР 2025. година**

**СТРУКТУРА ПРОГРАМА РАДА ЦЕНТРА ЗА СОЦИЈАЛНИ РАД КОСЈЕРИЋ**

1. **УВОД**
2. **ДЕЛАТНОСТ ЦЕНТРА ЗА СОЦИЈАЛНИ РАД КОСЈЕРИЋ**
3. **ОРГАНИЗАЦИОНА СТРУКТУРА**
4. **КАДРОВСКА СТРУКТУРА**
5. **ОРГАНИЗАЦИЈА РАДА**
6. **ПЛАН СТРУЧНОГ УСАВРШАВАЊА ЗАПОСЛЕНИХ**
7. **ФИНАНСИЈСКИ ПЛАН**
8. **ПЛАН РАЗВОЈА НОВИХ УСЛУГА**
9. **ЗАВРШНЕ ОДРЕДБЕ**

На основу Правилника о структури, садржини и начину израде годишњег програма рада установа социјалне заштите Број:000665677 2024 13400 003 012 001 од 22.02.2024. године, објављен у Службеном гласнику  Републике Србије, број 18 од  8.марта 2024.године, ступио на снагу 16.марта 2024.године.

Центар за социјални рад Косјерић израдио је Програм рада Центра за социјални рад Косјерић за 2025.годину

**У В О Д**

1) назив установе социјалне заштите ; - Центар за социјални рад Косјерић

2) ПИБ; -101088982

3) матични број; - 07341911

4) шифру делатности; - 8899

5) адресa и седиште установе; ул.Радише Петронијевића бр.4 , Косјерић

6) подаци о одговорном лицу у правном лицу (име и презиме, функција, телефон, мејл адреса); - Зорица Маринковић, директор, 0608251203, kosjeric.csr@minrzs.gov.rs

7) подаци о одговорном лицу лицу за спровођење програма рада;

Зорица Маринковић, директор

8) циљеви за програмску годину, могући ризици за реализацију планираних активности, као и мере за отклањање ризика;

- Циљеви су усклађени са законима и другим прописима, као и професионалним стандардима, они су конкретни, мерљиви, оствариви, временски ограничени и представљају основ за употребу ресурса**.** Запослени су упознати са својим радним задацима. Дефинисана су мерила радног учинка и механизми подстицаја за извршење радних задатака. Ефективност мерила радног учинка и механизама подстицаја се редовно оцењује и врши њихово прилагођавање у случају потребе. Приходи и расходи су пројектовани и планирани у складу са утврђеним циљевима. Центар одређује прихватљив ниво одступања од утврђених циљева**.**

**Врши се идентификација и процена ризика који могу:**

* угрозити остваривање оперативних (пословних) циљева;
* довести до неправовременог, непотпуног или нетачног извештавања (финансијског и нефинансијског), односно до тога да извештавање не буде у складу са законима, прописима и релевантним стандардима (рачуноводствени стандарди итд.) и потребама организације;
* довести до непоштовања закона и других прописа;
* угрозити ресурсе/имовину организације;

Идентификација и процена ризика се врши редовно на свим нивоима и у свим

организационим деловима.

* Кључни ризици су јасно дефинисани.
* Процењује се ризик од намерног нетачног и непотпуног финансијског и нефинансијског извештавања,
* Процењује се ризик од неовлашћеног намерног присвајања, употребе или отуђења имовине организације,
* Процењује се ризик од корупције,
* Сви запослени Центра за социјални рад Косјерић прошли су и успешно положили тест из обуке на даљину „Етика и интегритет“.
* Процена ризика подразумева процену вероватноће настанка и процену утицаја ризика. Руководство доноси одлуке како одговорити на ризике (третирање, толерисање, укидање или одустајање од ризичног циља) на основу процене ризика, ефеката и трошкова смањивања нивоа ризика.

- Делегирају се задаци (надлежност и одговорност) за реализацију одговора на ризик,

- Одређују се рокови за реализацију одлуке,

- Прате се резултати активности за свођење ризика на прихватљив ниво.

**Мере за отклањање ризика су**:

- Пословни процеси непосредно су усмерени на испуњавање сврхе постојања Центра тј. пружање услуга корисницима и задовољење потреба корисника и грађана,

* Процеси подршке кроз финансије, кадрове, ИТ подршка итд.,
* Управљачки процеси (планирање, контрола итд.),
* Идентификовани су делови пословних процеса у којима су потребне контролне активности,
* Врши се одабир и развој контролних активности за све ризике за које је руководство донело одлуку да се тако третирају,
* Извештај пре извршења контролише особа која није првобитно обрађивала односно припремала извештај (принцип „четири ока“),
* Дефинисани су поступци и правила којима је осигурана безбедност информација,
* Дефинисани су поступци и правила који обезбеђују да искључиво овлашћене особе могу приступити материјалним, финансијским и другим ресурсима.

**ДЕЛАТНОСТ ЦЕНТРА ЗА СОЦИЈАЛНИ РАД**

Центар за социјални рад Косјерић, основан је актом Скупштине општине Косјерић, 1985. године. Има својство правног лица, са правима, обавезама и одговорностима које проистичу из Устава, закона и статута Центра. Као установа социјалне заштите представља базу социјалног, психолошког, педагошког, социолошког, дефектолошког, правног и другог стручног рада, где се применом стручног рада спроводи социјална политика и обезбеђује социјална сигурност грађана на територији општине Косјерић

Социјална заштита је организована друштвена делатност од јавног интереса чији је циљ пружање помоћи и оснаживање за самосталан и продуктиван живот у друштву појединаца и породица, као и спречавање настајања и отклањања последица социјалне искључености.

Делатност Центра је врло обимна и проистиче из Закона о социјалној заштити, Породичног закона, Закона о финансијској подршци породица са децом, Закона о спречавању насиља у породици, Закона о кривичном поступку, Одлуци Општине о правима и услугама из области социјалне заштите. Према Закону о социјалној заштити задаци Центра за социјални рад у оквиру јавних овлашћења ће бити решавање у првом степену по остваривању права утврђених овим законом и пружање услуга социјалног рада у поступку решавања о тим правима.

Центар за социјални рад ће одлучуивати о остваривању права корисника утврђених овим законом и о коришћењу услуга социјалне заштите које обезбеђују Република Србија, аутономна покрајина и јединица локалне самоуправе и врши друге послове утврђене законом и према прописима донетим на основу закона. Центар за социјални рад, ће у складу са актима јединице локалне самоуправе, учествовати у пословима планирања и развоја социјалне заштите у јединици локалне самоуправе. Планирање је континуирана делатност Центра за социјални рад, која произилази из развоја заједнице као једне од његових основних функција, укључује процену социјалних потреба грађана локалне заједнице, иницирање, развој и унапређење услуга и успостављање међусистемске координације.

У извршавању наведених задатака Центар ће примењивати следеће стручне поступке:

1. Остваривати и пратити социјалне потребе грађана и проблеме у области социјалне заштите

2. Предлагати и предузимати мере у решавању стања социјалних потреба грађана и пратити њихово извршење.

3. Организовати и спроводити одговарајуће облике социјалне заштите и непосредно пружати услуге социјалне заштите и социјалног рада.

4. Развијати и унапређивати превентивне активности које доприносе спречавању и сузбијању социјалних проблема.

5. Вршиће и друге послове утврђене законима и Одлуком о социјалној заштити општине.

6. Центар ће, у остваривању своје делатности, сарађивати и развијати партнерства са органима државе, локалне заједнице, јавним службама, удружењима грађана и невладиним организацијама, месним заједницама, верским организацијама, предузећима, установама, медијима, породицама и појединцима. Посебну пажњуЦентар посвећује стручном развоју запослених.

**Центар за социјални рад у складу са Законом ће да:**

- процењује потребе и снаге корисника и ризике по њега и планира пружање услуга социјалне заштите

- спроводи поступке и одлучује о правима на материјална давања и о коришћењу услуга социјалне заштите

- предузима прописане мере, покреће и учествује у судским и другим поступцима

- води прописану евиденцију и стара се о чувању документације корисника

Послови који се односе на права и услуге социјалне заштите о чијем се обезбеђењу стара

Република Србија обављају се као поверени, а организацију рада, нормативе и стандарде стручног рада у вршењу поверених послова прописује министар надлежан за социјалну заштиту.

**У вршењу јавних овлашћења Центар у складу са законом ради на:**

• остваривању права на материјално обезбеђење

• остваривању права на додатак за помоћ и негу другог лица

• остваривању права на увећани додатак за помоћ и негу другог лица

• остваривању права на помоћ за оспособљавање за рад

• остваривању права на смештај у установу социјалне заштите

• остваривању права на смештај одраслог лица у другу породицу

• хранитељству

• усвојењу

• старатељству

• одређивању и промени личног имена детета

• мерама превентивног надзора над вршењем родитељског права

• мерама корективног надзора над вршењем родитељског права у вршењу јавних овлашћења.

**ОРГАНИЗАЦИОНА СТРУКТУРА**

Центар за социјални рад Косјерић послује као једна ужа организациона јединица, без посебних служби у оквиру организационе целине. Запослени у Центру имају све услове за рад, а то подразумева возила за одлазак на терен, компјутерску опрему и остале услове који се односе на безбедност и заштиту на раду, тако да ће и у наредном периоду моћи да поверене послове од стране Републике и од стране локалне самоуправе обављају на најквалитетнији начин, а грађани да остваре своја права која им по закону припадају.

Центар ће и у 2025. години добијати средства од локалне самоуправе за финансирање права и услуга која се пружају према Општинској одлуци о социјалној заштити, а што је регулисано у чл. 122 Закона о социјалној заштити и Обавештењем Министарства за рад, запошљавање, борачка и социјална питања од 25.02.2011. године.

**КАДРОВСКА СТРУКТУРА**

Кадровску структуру ЦСР Косјерић према Правилнику о организацији и систематизацији послова и Решењу министарства рада и социјалне политике број 112-01-151/58/2008-09 од 01.12.2008. године, чини 7 запослених чији се рад финансира се из републичког буџета.

и то:

1. Директор
2. Водитељ случаја – 2 запослена
3. Супервизор
4. Стручни радник за управно – правне послове
5. Шеф рачуноводства
6. Референт за правне, кадровске и административне послове

**ОРГАНИЗАЦИЈА РАДА**

* ***ПОЛАЗНЕ ОСНОВЕ ПЛАНИРАЊА РАДА ЦЕНТРА ЗА СОЦИЈАЛНИ РАД***

Сходно актуелној економској ситуацији у којој се наша општина налази, очекује се и даље већи број грађана који услед незапослености или болести нису у могућности да обезбеде и задовоље егзистенцијалне потребе. У не малом броју породица ови проблеми се рефлектују и на функционалност породице.

Центру за социјални рад се свакодневно обраћају појединци, институције са захтевима за остварење права из домена породично-правне и социјалне заштите грађана у складу са овлашћењима које има Центар ( достављање мишљења суду у вези вршења родитељског права, достава извештаја који се односе на насиље у породици, спровођење мера према малолетним починиоцима кривичних и прекршајних дела, збрињавање одраслих и старих лица, издавање уверења, захтеви за једнокартне новчане помоћи, итд.).

Према подацима Републичког завода за статистику, општина Косјерић је према попису из 2022.године имала 10.270 становника. Имајући у виду да је број **новорођене деце у 2024 год. 69, а број умрлих лица 188**, а такође имајући у виду чињеницу да и даље постоји одлив радно способног становништва у веће градове из економских разлога, може се рећи да се у општини Косјерић наставља тенденција смањења броја становника. Оно што забрињава на основу праћења у континуитету је већи број умрлих од броја рођених.

У старосној структури се повећава број одраслих и старих лица, а то захтева посебну и сталну бригу локалне заједнице о њиховим потребама.

Центар за социјални рад, као установа социјалне заштите, има велику улогу у реализацији највиших циљева и задатака социјалне заштите. Локална самоуправа такође има посебан значај и улогу у задовољавању потреба социјално угроженог дела становништва, било да је то путем једнократних помоћи или пружањем одређених услуга.

Социјална заштита и социјална политика у целини треба да се посматра и реализује као саставни део Стратегије социјалне заштите, која је урађена и усвојена и представља део опште друштвене политике развоја Општине Косјерић у наредном периоду.

Стручни радници Центра прихватају, подржавају и развијају нове приступе у раду, развијају властита искуства и добру праксу, користе искуства других, примењују савремене методе рада и поштују законска, стручна, етичка и хумана начела у раду. Центар помаже развој и унапређење професионалног социјалног рада у заједници и у окружењу. Центар о свом раду редовно извештава надлежне републичке и општинске органе, отворен је према јавности, као и новим идејама и приступима. У циљу даљег развоја и унапређивања социјалне заштите у општини, те обезбеђења услова превенције настајања социјалних потреба Центар за социјални рад Косјерић ће и у наредном периоду развијати партнерске односе са органима државне управе, локалне заједнице, удружењима, установама. Координиране и заједничке акције у систему социјалне заштите као и сарадња установа биће приоритети рада Центра и у наредном периоду, поготово када се ради о насиљу у породици, занемаривању деце, збрињавању жртава насиља.

Центар ће као и до сада у обављању послова поштовати права и достојанствокорисника и

радити на успостављању такве организације која ће омогућити доступност услуга свима којима су оне потребне са посебном пажњом на рањивегрупе.

**- НЕПОСРЕДНА СОЦИЈАЛНА ЗАШТИТА ГРАЂАНА**

Центар за социјални рад ће у 2025. години пружати помоћ следећим корисничким групама: деца, млади , одрасли и стари.

Из широког спектра послова и радних задатака овде ћемо набројати само оне који ће у наредном периду ангажовати највише стручног рада и материјалних средстава, а све у циљу да наши грађани на најлакши начин добију саветодавну помоћ, материјалну помоћ, као и да остваре права која им припадају.

**- ПОРОДИЧНО ПРАВНА ЗАШТИТА**

У вршењу јавних овлашћења Центар за социјални рад обављаће следеће послове:

- достављаће налаз и стручно мишљење, на захтев суда, у парницама у којима се одлучује о заштити права детета или о вршењу, односно лишењу родитељског права,

- достављаће ПС потребне податке о жртвама насиља уколико су већ на евиденцији Центра и све друге потребне податке, до којих је Центар дошао, а све у циљу што адекватнијег процесуирања насилника. Поступања Центра биће у складу са Законом о спречавању насиља у породици,

- достављаће потребне доказе суду пред којим се води поступак у спору за заштиту од насиља у породици,

- спроводиће поступке процене опште подобности хранитеља, усвојитеља и старатеља,

- вршиће попис имовине штићеника,

- наставиће сарадњу са јавним тужиоцем, односно са судијом за малолетнике у избору и примени васпитних налога, подносиће извештај о испуњењу васпитног налога јавном тужиоцу, односно судији за малолетнике,

- пружаће услуге социјалног рада и покретаће судске поступке када је законом за то овлашћен,

- реализоваће право на смештај у установу социјалне заштите,

- реализоваће право на смештај деце у хранитељску породицу,

- усвојење,

- старатељство,

- спроводиће мере превентивног и корективног надзора над вршењем родитељског права.

**- ДЕЦА БЕЗ РОДИТЕЉСКОГ СТАРАЊА**

Деца без родитељског старања у смислу Породичног закона су деца која немају живе родитеље, чији су родитељи непознати или нестали, као и деца чији родитељи из било којих разлога привремено или трајно не изврашавају своја родитељска права или дужности. Основни облици и мере социјалне и породично правне заштите деце без родитељског старања су: смештај у другу породицу, смештај у установу социјалне заштите, старатељство и усвојење. Центар ће и у наредном периоду водити адекватну бригу о деци без родитељског старања.

* **ДЕЦА ИЗ ПОРОДИЦА СА ПОРЕМЕЋЕНИМ ОДНОСИМА И ДЕЦА ЖРТВЕ НАСИЉА И ЗАНЕМАРИВАЊА**

У оквиру заштите деце из породица са поремећеним односима стручни радници ће се и у наредном периоду бавити заштитом деце чији су родитељи у конфликту или разводу, прекиду ванбрачне заједнице или имају неке друге потешкоће ( остваривање контаката, издржавање и слично ) након развода или прекида ванбрачне заједнице. Деци ће се заштита пружати непосредно кроз контакт и рад са њима, али и посредно кроз саветодавни рад са родитељима како би они успели да дефинишу своје односе и поправе укупну породичну атмосферу. Стручни радници Центра ће се посебно ангажовати на давању мишљења и предлога о вршењу родитељског права на основу Породичног закона. Очекујемо повећање броја особа које се самоиницијативно обраћају Центру за социјални рад у категорији конфликата и повећање броја особа које су биле жртве породичног насиља.

Деца корисници НСП ће и у 2025.години користити право на бесплатне уџбенике и школски прибор и бесплатан боравак у вртићу.

Као и претходних година, у програму је и подела новогодишњих пакетића за сву децу из материјално угрожених породица на евиденцији Центра до 14 година старости.

* **ДЕЦА И ОМЛАДИНА СА ПОРЕМЕЋАЈИМА У ПОНАШАЊУ**

Узроци малолетничке делинквенције налазе се, између осталог, у променама које прате процес промена у друштву, доводи до рушења старог система вредности, а нови систем није изграђен, па малолетници у насталом вакуму, често усвајају агресивни модел понашања и идентификују се са личностима из света криминала.

Породица због дугогодишње, тешке економске кризе, све више губи васпитну компетенцију и могућност утицаја на децу, па су она све чешће препуштена улици и утицају неформалних, вршњачких група. У истој ситуацији је и школа, која је у највећој мери изгубила улогу у васпитању младих. Друштвено спречавање преступништва је део социјалне политике и друштвене заштите деце са поремећајем у понашању било које природе и било из којих разлога она настају. Активности усмерене на превазилажење узрока малолетничког преступништва морају бити комплексне.

Успешност друштвене заштите малолетних преступника, зависиће од координираног заједничког деловања различитих фактора. Тежиште рада Центра и у наредном периоду биће на: праћењу и проучавању малолетних преступника, планирању и програмирању активности на спречавању преступништва, превентивном деловању органа старатељства, утицају на политику изрицања васпитних мера и наставак добре сарадње са правосудним органима, Јавним тужилаштвом, МУП-ом, основним и средњим школама. Стучни радници ће на захтев суда давати мишљење о породичним и социјалним приликама малолетника који изврше прекршај и предлоге за изрицање одговарајуће мере. Такође, пред институцијама ће заступати малолетнике чији родитељи нису у могућности да их заступају.

* **ОСТАРЕЛА ЛИЦА**

Тенденција старења укупног становништва својствена је и за подручје наше општине. Може се очекивати да ће потреба за социјалним радом међу старим људима у наредном периоду бити знатно већа и да ће у првом плану бити послови на збрињавању старих и организовању њиховог животног окружења. У Центру ће се радити и убудуће са следећим категоријама остарелих лица: остарела лица без породичног старања, остарела лица без средстава за живот, теже физички оболела остарела лица, психички оболела и остала остарела лица. У оквиру заштите ових категорија остарелих лица примењиваће се следећи облици заштите: старатељство, додатак за помоћ и негу, смештај, једнократне помоћи. У оквиру бриге о остарелим лицима планира се чешћи обилазак остарелих лица на смештају. Очекује се у наредном периоду пораст броја корисника додатка за помоћ и негу других лица и увећаног додатка за помоћ и негу других лица.

* ***ПРАВА И УСЛУГЕ КОЈЕ ФИНАНСИРА ЛОКАЛНА САМОУПРАВА***

Изменама и допунама општинске Одлуке о социјалној заштити, која је усвојена на Скупштини 07.12.2017. године, проширена су нека права и предвиђене услуге које нису биле садржане у претходној Одлуци.

Код једнократних помоћи, као материјална подршка, додато је право на надокнаду трошкова продуженог боравка за децу из материјално угрожених породица и право на делимичну надокнаду трошкова комуналних услуга, које остварују породице са децом која су корисници додатка за туђу негу и помоћ до навршених 18 година живота детета.

Ово су права која су усвојена у изменама Одлуке на предлог Центра за социјални рад.

**ФИНАНСИРАЊЕ СОЦИЈАЛНЕ ЗАШТИТЕ**

Права и услуге из домена социјалне заштите које грађани остварују кроз делатност ЦСР, а које се финансирају из буџета Републике Србије су:

- новчана социјална помоћ

- додатак за помоћ и негу другог лица

- увећани додатак за негу и помоћ другог лица

- смештај у установу социјалне заштите

- смештај у другу породицу

Кориснике новчане социјалне помоћи чине незапослени и неспособни за рад, који нису у могућности да дођу до средстава за задовољење основних животних потреба. Стручни радници ће утврђивати оправданост поднетих захтева и својим стручним налазом и мишљењем утврдити да ли подносиоц захтева остварује ово право и информисати их о начину на који могу да га остваре.

Стручни радници Центра ће и даље информисати кориснике о условима под којима могу остварити додатак за помоћ и негу другог лица, уколико нису корисници пензије.

**НОВИНЕ У РАДУ ЦЕНТРА ЗА СОЦИЈАЛНИ РАД**

У 2021. је усвојен Закон о социјалној карти, којим је дефинисано уређење, успостављање и вођење јединственог регистра који се назива Социјална карта, као и садржина регистра, начин приступања, обрада и чување података у оквиру овог регистра, а оперативна употреба овог Регистра отпочела је у априлу 2022.године. Циљ успостављања Регистра социјалне карте је постојање јединствене и централизоване евиденције у електронском облику која садржи тачне и ажуриране податке о социјално-економском статусу појединаца и са њим повезаних лица и која омогућава корисницима података (органи надллежни за спровођење социјалне заштите) да обављају послове обраде података ради утврђивања чињеница неопходних за остваривање права и услуга из области социјалне заштите.

Увођењем овог система омогућено је да грађани који су у најтежем економском положају буду видљивији у друштву, како би благовремено и ефикасно остварили права на потребну подршку.

Јединствени Регистар- Социјална карта се успоставља на основу података који се преузимају из евиденције из области социјалне заштите које води Министарство рада,запошљавања, борачких и социјалних питања као и регистара који се воде код других државних органа(ЦРС, МДУЛС, ПИО, МУП, НСЗ, ПУ, РГЗ) . Оперативна употреба регистра Социјална карта која је отпочела је 04.априла 2022.године. **, имплементирана је у току 2024 .године, тј. извршена је** **интеграција система СОЗИС и регистра Социјална карта .**

Ово повезивање допринело је ефикаснијем и делотворнијем поступању центара за социјални рад у одлучивању о правима и услугама из области социјалне и породично-правне заштите.

Корисници података из Социјалне карте су центри за социјални рад, јединице локалне самоуправе које обављају поверене послове у области социјалне заштите, министарство за рад, као и други органи државне управе и институција.

**ПЛАН И ПРОГРАМ СТРУЧНОГ УСАВРШАВАЊА ЗАПОСЛЕНИХ ЗА 2025. ГОДИНУ**

Стручни радници и стручни сарадници у социјалној заштити имају право и дужност да у току професионалног рада стално прате развој науке и струке и да се стручно усавршавају ради одржавања и унапређивања професионалних компетенција и квалитета стручног рада.

Стручно усавршавање стручних радника је услов за напредовање и стицање, односно обнављање лиценце.

У складу са могућностима установе и интересовањима корисника стручни радници и сарадници ће током 2025.године похађати стручне скупове и едукације.

Установа социјалне заштите, односно пружалац услуга социјалне заштите дужан је да запосленом стручном раднику обезбеди услове за стицање и обнављање лиценце у складу са законом.

Установа социјалне заштите дужна је да стручном раднику и стручном сараднику обезбеди стручно усавршавање, у складу са законом, а према плану стручног усавршавања.

Стручно усавршавање јесте непрекидно стицање знања и вештина стручних радника и стручних сарадника у социјалној заштити.

Трошкове стручног усавршавања сносе послодавац и стручни радници и стручни сарадници.

Стручни радници и стручни сарадници имају право и дужност да директора информишу о областима рада у којима имају потребу и жељу да унапреде постојећа знања и вештине, као и да прате Базу акредитованих програма обуке која је доступна на сајту Републичког завода за социјалну заштиту, односно информације о програмима обуке доступне на сајту Коморе социјалне заштите.Запослени директору предлаже програме обуке који би допринели развоју услуге и подизању квалитета пружања услуге, у складу са којим директор доноси план обуке

**Планирано је да запослени у ЦСР Косјерић током 2025.године похађају следеће акредитоване програме:**

1. Процена и планирање заштите деце жртава породичног насиља у Центру за социјални рад

2. Управљање и располагање имовином лица под старатељством

3. Специфичност саветодавног рада са децом и младима са проблемима у понашању или зашто психотерапија не делује

4. Заштита права деце у судским поступцима и поступку извршења судских одлука

5. Нарцисоидни поремећај личности

6. Заштита старих лица након смештаја

7. Привремено старатељство у пракси центара за социјални рад

**ФИНАНСИЈСКИ ПЛАН**

На основу члана 23.Закона о државној управи („сл.гласник РС“. Бр.79/05,101/07,95/10,99/14,47/18 и 30/18), члана 50.Закона о буџетском систему („Сл.гл.РС“бр.54/09,73/10,101/10,101/11,93/12,62/13063/13,108/13,142/14...92/23, 94/24) Законом о буџету Републике Србије за 2023.годину („Службени гласник РС“ број 94/24), а у складу са Инструкцијом за иницијалне апропријације установама социјалне заштите по Закону о буџету за 2025.годину, број 0003529311 2024 13400 006 001 401 121 од 18.12.2024.године, надлежно Министарство доставља индиректним корисницима буџетских средстава-установама социјалне заштите расподелу и упутство за доношење финансијског плана, и усклађивање са одобреним апропијацијама у буџету Републике и буџету локалне власти.

Министарство за рад, запошљавање, борачка и социјална питања, као директни буџетски корисник доставило је обавештење о Расподели средстава установама социјалне заштите за 2025.годину, број 0003529712 2024 13400 006 001 401 121 од 27.12.2024.године, и стављање на располагање кроз информациони систем Министарства финансија (СПИРИ), а установе су у обавези да у Законом прописаном року донесу свој финансијски план за 2025.годину.

Општина Косјерић је доставила обавештење Одлуку о буџету општине Косјерић за 2025.годину, коју је донела Скупштина општине Косјерић 23.12.2024.године, чија су средства стављена на располагање кроз информациони систем (СПИРИ), као и средства од Републике.

Према важећим прописима установе, конкретно Центар за социјални рад Косјерић, је у обавези да усвоји финансијки план- план коришћења апропријација, какав је предложен у систему СПИРИ, а касније у току године, захтевима се тражи увећање апропријација. .

Расподелом средстава за 2025.годину из буџета Републике предвиђено је укупно 17.444.680,00 динара. То се односи на зараде, материјалне трошкове, накнаду за рад хранитеља, накнаде за децу на хранитељству. Mинистарство у образложењу Расподеле средстава каже да основ за иницијалне апропијације представљају средства утврђена Законом о буџету и предлози установа који су достављени у поступку израде Предлога финансијског плана за 2025.годину.Наша процена је да апропријације 411 и 412 за исплату зарада запосленим радницима и доприноса на терет послодавца неће бити довољне, с обзиром на планирано повећање плата у 2025.години, које је за сада извесно.(Иницијално одобрена апропријација за исплату зарада је за 16,43% мања од извршења у 2024. години).

У 2025. години ћемо сигурно у другој половини године, као и ове године, тражити увећање апропријација за ове намене.

Коначну расподелу за наведене намене дефинисаће износ трансферисаних средстава од стране овог министарства, а у складу са одобреним апропијацијама у закону о буџету за 2025.годину, укључујући и одобрено преусмеравање тих апропијација.

Расподела се врши из Програма 0902-Социјална заштита, функција 070-Социјална помоћ угроженом становништву некласификована на другом месту, и то:

* Програмска активност 0005-Обављање делатности у установама социјалне заштите, извор 01- приходи из буџета-11.244.680,00
* Програмска активност 0016-права корисника ван мрежа установа социјалне заштитесоцијалне заштите -2.200.000,00 динара
* Програмска активност 0013-подршка раду хранитеља – 4.000.000,00.

Средства из општинског буџета планирана су на основу трошкова остварених у 2024.години, и нашег предлога буџета за 2025.годину .

Из прегледа који смо добили уз Одлуку може се видети да је дат укупан износ на функционалној класификацији 090 –Социјална заштита,програм 0901-социјална и дечија заштита, у износу 6.500.000,00 , што је за 9,72% мање него у 2024.години.Овај износ се распоређује за:материјалне трошкове 1.261.000,00 динара (3,81% мање него у 2024. години), једнократне и остале новчане помоћи 3.600.000,00 динара (10% мање него у 2024. години), и посебне програме основних и проширених права-незапослене породиље 1.569.000,00 динара(16,94% мање него у 2024. години).Процена је да ће овакав план неће задовољити потребе Центра у 2025.години.

Међутим, апропријације унете у систем СПИРИ, одступају од плана достављеног Скупштини општине, тако што је апропријација 482100 – остали порези, а односи се на порезе за регистрацију возила, изостављена у потпуности.. Пракса је да се у првој половини године ускладе апропријације у СПИРИ-ју, са Општинском одлуком о Буџету, али Закон о буџету нас обавезује да за сада усвојимо план коришћења апропријација какав је унет у систем.

Све ове трансакције смањења и повећања апропријација, било на наш захтев, или на захтев Министарства за рад, запошљавање, борачка и социјална питања, као нашег надлежног директног буџетског корисника, као и према Скупштини општине, захтевају измене у Финансијском плану за 2025.годину, које ћемо у току године мењати и доносити.

На основу анализе остварених трошкова у 2024. години и нашег плана који смо доставили буџету општине Косјерић, где смо урадили детаљан план расхода које финансира Општина по својој Одлуци о правима и услугама у социјалној заштити општине Косјерић, уочена је тенденција пораста трошкова за исплату једнократних помоћи и других проширених права које дефинише Општинска одлука о проширеним правима у социјалној заштити, али се надамо да у току године, кроз ребаланс Буџета, може доћи до повећања ове позиције, ако за то буде било потребе.

**ПЛАН РАЗВОЈА НОВИХ УСЛУГА**

Након што је 2018.године, отпочeло пружање две врсте лиценцираних услуга: **Помоћ у кући и Лични пратилац детета**, с основним циљем да се пружи **подршка** старим и одраслим лицима са инвалидитетом која услед ограничења физичких и психичких способности имају потребу у задовољавању свакодневних животних потреба, да би им се унапредио или одржао квалитет живота. Услуга Лични пратилац доступна је детету са инвалидитетом, односно са сметњама у развоју, коме је потребна подршка за задовољавање основних потреба у свакодневном животу у области кретања, одржавања личне хигијене, храњења, облачења и комуникације са другима, под условом да је укључено у васпитно-образовну установу, односно школу, до краја редовног школовања, укључујући завршетак средње школе. Активности личног пратиоца детета, планирају се и реализују у складу са индивидуалним потребама детета ради укључивања у редовно школовање, активности у заједници и успостављања већег нивоа самосталности.

ЦСР Косјерић је препознао још једну услугу коју би требало реализовати у наредном периоду, а то је **Саветовалиште за брак и породицу** ( саветодавна помоћ код решавања конфликтних ситуацијау међу партнерским односима, проблеми са децом-малолетничка деликвенција, подршка жртвама насиља, унапређење родитељских вештина, терапијски рад, превентивне активности решавања индивидуалних брачних и породичних проблема...)

У оквиру пројекта План развоја општине Косјерић, Центар је предложио ову услугу, која је уврштена у План, а коју би требало реализовати у наредном периоду.

**АНАЛИТИЧКО-ИСТРАЖИВАЧКИ РАД**

У току 2025.године потребно је доставити:

- Извештај о раду за 2024.годину.

- И друге разне статистичке и друге извештаја на захтев републичких и општинских

органа.

Јавност рада и информисање - рад и пословање Центра су јавни као и сви подаци који нису у категорији поверљивог и тајног у раду са корисницима.

О информацијама везаним за рад Центра за социјални рад, грађани се могу

информисати на https://csrkosjeric.org.rs/

Отвореност за сарадњу са медијима је потпуна. Информатор о раду се сачињава и објављује у штампаној форми и објављује се и на веб страници <https://informator.poverenik.rs/>

Јануар 2025.година

Директор

Зорица Маринковић