На основу члана 16,18, 20. и 96. Закона о локалним изборима (Службени гласник РС бр.14/22),

Скупштина општине Косјерић на седници одржаној \_\_\_\_\_\_\_\_2025 године , донела је

**О Д Л У К У**

O ИЗМЕНИ ОДЛУКЕ О РАЗРЕШЕЊУ И ИМЕНОВАЊУ ЧЛАНОВА И ЗАМЕНИКА ЧЛАНОВА ОПШТИНСКЕ ИЗБОРНЕ КОМИСИЈЕ ОПШТИНЕ КОСЈЕРИЋ У СТАЛНОМ САСТАВУ

I

Одлука о разрешењу и именовању чланова и замeника чланова Општинске изборне комисије општине Косјерић у сталном саставу бр.013-21/22 од 10.02. 2022.године (Службени лист општине Косјерић бр. 2/22),измењено Одлуком о измени Одлуке о разрешењу и именовању чланова и замeника чланова Општинске изборне комисије општине Косјерић у сталном саставу бр.013-21/22 од 02.02.2024 године (Службени лист општине Косјерић бр. 1/24), мења се утолико што се :

* уместо члана Милоша Пауновић из Косјерића именује се Јована Лучић из Косјерића
* уместо члана Васа Николић из Косјерића именује се Ана Милчановић из Косјерића

II

У свему осталом ова Одлука остаје непромењена

III

Ова одлука ступа на снагу даном доношења а објављује се на веб-презентацији Републичке изборне комисије

СКУПШТИНА ОПШТИНЕ КОСЈЕРИЋ

Број: 013-21/2022

У Косјерићу, дана \_\_\_\_2025. године

ПРЕДСЕДНИК СКУПШТИНЕ

Татјана Коковић

О б р а з л о ж е њ е

Одлуком о разрешењу и именовању чланова и заменика чланова Општинске изборне комисије општине Косјерић у сталном саставу бр.013-21/22 од 10.02.2022 године, за члана Општинске изборне комисије општине Косјерић у сталном саставу именовани су: Васа Николић и Миланка Ковачевић. Одлуком о измени Одлуке о разрешењу и именовању чланова и замeника чланова Општинске изборне комисије општине Косјерић у сталном саставу бр.013-21/22 од 02.02.2024 године, уместо Миланке Ковачевић, именован је Милош Пауновић из Косјерића.

Дана 18.02.2025. године Милош Пауновић је поднео писмену оставку на место члана Општинске изборне комисије општине Косјерић у сталном саставу из личних разлога.

Дана 25.02.2025. године Васа Николић је поднео писмену оставку на место члана Општинске изборне комисије општине Косјерић у сталном саставу из здравствених разлога.

Оставке су констатоване на седници Скупштине општине Косјерић одржаној дана \_\_\_\_\_2025. године.

Због поднетих оставки било је неопходно именовати нове чланове Општинске изборне комисије општине Косјерић у сталном саставу.

Одборничка група Александар Вучић- за будућност Косјерића која има 17 одборника, односно више од половине укупног броја одборника у Скупштини општине Косјерић на основу члана 20. Закона о локалним изборима (СЛ.Гласник РС бр.14/22) за новог члана Општинске изборне комисије општине Косјерић у сталном саставу предложила је Јовану Лучић из Косјерића.

Оборничка група Социјалистичке партије Србије у Скупштини општине Косјерић, након оставке Васа Николић , за новог члана у сталном саставу у Општинској изборној комисији предложила је Ану Милчановић из Косјерића.

Чланом 18. став 3. горе наведеног Закона прописано је да се одлука о именовању чланова и заменика чланова изборне комисије објављује на веб –презентацији Републичке изборне комисије.

УПУСТВО О ПРАВНОМ СРЕДСТВУ: Против ове одлуке сваки подносилац изборне која је освојила мандате у постојећем саставу сазива скупштине може поднети жалбу Вишем суду у Ужицу у року од седам дана од њеног објављивања на веб-презентацији Републичке избoрне комисије.

СЕКРЕТАР СКУПШТИНЕ

Јовиша Лазаревић